ΕΚΤΕΛΕΣΤΙΚΉ ΑΠΌΦΑΣΗ 2011/300/ΚΕΠΠΑ ΤΟΥ ΣΥΜΒΟΥΛΊΟΥ της 23ης Μαΐου 2011 για την εφαρμογή της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 31 παράγραφος 2, Έχοντας υπόψη την απόφαση 2011/137/ΚΕΠΠΑ του Συμβουλίου, της 28ης Φεβρουαρίου 2011, σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 8 παράγραφος 2, Εκτιμώντας τα ακόλουθα: (1) Στις 28 Φεβρουαρίου 2011 το Συμβούλιο εξέδωσε την απόφαση 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη. (2) Λόγω της σοβαρότητας της κατάστασης στη Λιβύη, ένα πρόσωπο και μια οντότητα θα πρέπει να προστεθεί στους καταλόγους προσώπων και οντοτήτων που υπόκεινται στα περιοριστικά μέτρα των παραρτημάτων ΙΙ και ΙV της απόφασης 2011/137/ΚΕΠΠΑ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Το πρόσωπο που αναφέρεται στο παράρτημα I της παρούσας απόφασης προστίθεται στους καταλόγους που βρίσκονται στα παραρτήματα II και IV της απόφασης 2011/137/ΚΕΠΠΑ. 2. Η οντότητα που αναφέρεται στο παράρτημα II της παρούσας απόφασης προστίθεται στον κατάλογο του παραρτήματος IV της απόφασης 2011/137/ΚΕΠΠΑ. Άρθρο 2 Η παρούσα απόφαση αρχίζει να ισχύει την ημερομηνία της έκδοσής της. Βρυξέλλες, 23 Μαΐου 2011.

[Source: multi_eurlex | Tokens: 1257]